2022 m. FIDE Didžiojo prizo varžybos

**2022 m. FIDE Didžiojo prizo varžybos** () buvo atrankos į 2022 m. pasaulio čempionato Kandidatų turnyrą dalis. Tai buvo serija iš  trijų šachmatų turnyrų, kurie buvo žaidžiami nuo 2022 m. vasario 4 d. iki balandžio 4 d., Bendrąją pirmąją vietą užėmė JAV DM  Hikaru Nakamura, o antrąją – Vengrijos DM Richardas Raportas. Abu jie išsikovojo teisę žaisti 2022 m. kandidatų turnyre.

## Dalyviai

Dalyviai buvo atrenkami už tam tikrus pasiekimus: 
* Penki žaidėjai, užėmę 4-8 vietas 2021 m. Pasaulio šachmatų taurės varžybose: Etjenas Bekhu, Vladimiras Fedosejevas, Viditas Gudžatis, Samuelis Šenklandas, Aminas Tabatabajus. 
* Šeši žaidėjai, užėmę 3-8 vietas 2021 m. FIDE didžiajame šveicariškajame turnyre: Vincentas Kaimeris, Grigorijus Oparinas, Aleksandras Predkė, Aleksejus Širovas, Maksimas Vašje-Lagravas, Ju Janji.  
* Vienas žaidėjas, nominuotas FIDE prezidento: Hikaru Nakamura. 
* Vienas organizatorių, pasirinktas žaidėjas: Danilas Dubovas. 
* Kiti žaidėjai (11), parinkti pagal Elo reitingų sąrašą: Dynas Lyrenas, Levonas Aronianas, Anišas Giris, Veslis So, Šahrijaras Mamedjarovas, Aleksandras Griščiukas, Richardas Raportas, Leinieras Domíngesas, Nikita Vitiugovas, Pentala Harikrišna, Dmitrijus Andreikinas.

## 2022 m. Didžiojo prizo varžybų formatas
Didžiojo prizo varžybas sudarė 3 turnyrai, kurie vyko 2022 metais. Juose, praėję atranką, dalyvavo 24 šachmatininkai. Kiekvienas turėjo pasirinkti, kuriuose dviejuose iš trijų turnyrų, norėtų dalyvauti, tačiau FIDE buvo pasilikusi teisę, prie tam tikrų aplinkybių, pasirinkimą koreguoti. Turnyrai vyko dviem etapais.
### 1-as etapas
#### Krepšeliai
16 dalyvių, žaisiančių turnyre, suporavimo tikslais,  ne vėliau kaip prieš dvi savaites iki atitinkamo DP turnyro pirmojo rato, suskirstomi į 4 krepšelius: keturi aukščiausius reitingus turintys žaidėjai patenka į 1-ą krepšelį, kiti keturi – į 2-ą krepšelį ir tt.

#### Pogrupiai
* a. Kiekviename iš keturių pogrupių (A – D), iš kiekvieno krepšelio, turi būti po vieną žaidėją. Jų atrinkimas atliekamas burtų keliu, tačiau iš tos pačios federacijos viename pogrupyje negali būti daugiau nei du žaidėjai.
* b. Pogrupiuose dalyviai tarpusavyje žaidžia dvi skirtingomis figūrų spalvomis partijas. Turnyrą sudaro 6 ratai. Pogrupių sudarymas vyksta per varžybų atidarymo ceremoniją.
* c. Kiekvieno pogrupio nugalėtojas patenka į 2 etapą.

### 2-as etapas: atkrintamosios varžybos
Pusfinalių poros sudaromos taip:
* A pogrupio nugalėtojas prieš B pogrupio nugalėtoją
* C gpogrupio laimėtojas prieš D pogrupio laimėtoją.
Dalyviai žaidžia po dvi klasikines partijas.

### Laikas galvojimui
Pirmiems 40 ėjimų kiekvienam skiriama po 90 min.,  likusiems ėjimams - po 30 min. Nuo pirmo ėjimo. Atlikusiam ėjimą žaidėjui, pridedama 30 sek.

### Lygiosios tarpusavio sutarimu
Žaidėjams iki juodųjų 30-ojo ėjimo neleidžiama sutarti partiją baigti lygiosiomis. Dėl lygiųjų fiksavimo galima kreiptis į arbitrą tik, kai figūrų padėtis lentoje pasikartoja tris kartus.

### Užimtos vietos nustatymas
Pasibaigus turnyrui du ar daugiau žaidėjų gali būti surinkę vienodai taškų ir pretenduoti į pirmąją vietą. Tokiems atvejams numatyta procedūra priklauso nuo pretendentų skaičiaus.
#### Pogrupių turnyrai
##### Du žaidėjai
* Dviems dalyviams, surinkus vienodai taškų, žaidžiamas papildomas greitųjų šachmatų (dviejų partijų po 15 min.)  mačas, pridedant nuo pirmo ėjimo po kiekvieno ėjimo po 10 sek. Dėl figūrų spalvos pirmoje greitųjų partijoje traukiami burtai. Sekanti partija žaidžiama priešinga spalva.
* Pasibaigus 15 min. mačui lygiosiomis – vėl traukiami burtai ir žaidžiamas naujas mačas (dvi partijos po 3 min.), nuo pirmo ėjimo, pridedant po  2 sek.
* Jei ir šis mačas baigtųsi lygiosiomis, tai žaidžiama **lemiama** žaibo partija. Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna – 5 min, juodieji – 4 min, be to, nuo 60 ėjimo, po kiekvieno ėjimo  žaidėjui pridedama  2 sek. Jei partija baigiasi lygiosiomis mačo nugalėtoju skelbiami juodieji.

##### Trys žaidėjai

* Iš karto po paskutinės klasikinės partijos, žaidžiamas ratų sistemos turnyras, su laiko kontrole 15 min. nuo 1-o ėjimo,  kiekvienam ėjimui,  pridedant po 10 sek. Jei po turnyro, pirmoje vietoje lieka  du žaidėjai, tada taikoma (nuo antros pastraipos)  procedūra dviems žaidėjams.
* Kai  - trys žaidėjai, žaidžiamas kitas ratų sistemos turnyras, bet priešingomis figūrų spalvomis ir  sutrumpinta laiko kontrole: 3 min +  nuo 1-o ėjimo - 2 sek.  
* Jei po antrojo turnyro pirmoje vietoje lieka du žaidėjai, turintys vienodai taškų, tarp jų žaidžiama viena Armagedono partija.
* Kai ir po antrojo - trys žaidėjai, burtų traukimas lems du dalyvius, žaisiančius vieną Armagedono partiją. Nugalėtojas pateks į 2 etapą. 
* Pralaimėtojas ir burtų keliu pašalintas žaidėjas laikomi pogrupyje, pasidalijusiais 2-3 vietomis.

#### Didžiojo prizo varžybos

Didžiojo prizos nugalėtojas yra žaidėjas, surinkęs daugiausiai balų, pelnytų per du DP turnyrus. Jei du ar daugiau žaidėjų turi vienodus suminius balus, galutinei vietai nustatyti naudojami šie kriterijai:
# Pirmų vietų skaičius;
# Antrų vietų skaičius;
# Taškų suma per du žaistus turnyrus standartinėmis partijomis;
# Pergalių suma per du žaistus turnyrus standartinėmise partijomis; 
# Burtų traukimas.

Nugalėtojas ir antrą vietą užėmęs žaidėjas patenka į 2022 m. kandidatų turnyrą.

### Prizai ir DP balai
Pinigai ir DP balai paskirstomi taip:
pogrupiuose, surinkus vienodai taškų dėl bet kurios vietos, išskyrus pirmąją, žaidėjams prizinis fondas ir DP balai paskirstomi po lygiai. 

O surinkus vienodai taškų dėl pirmos vietos, žaidžiami greitųjų partijų mačai. Pagal jų rezultatus paskirstomi prizai ir DP balai. Kai po greitųjų partijų antrosios ir trečiosios vietų rezultatai lieka lygus, piniginis prizas ir DP balai dalijami po lygiai.

## Turnyrai
2022 m. šachmatų Didžiojo prizo varžybos vyko dviejuose miestuoseː Berlyne, Belgrade ir vėl Berlyne.

### Pirmas turnyras
1-as turnyras vyko Berlyne – 2022 m.  Vasario 4 -17 d.

#### Krepšeliai 1-am turnyrui
Prieš burtų traukimą žaidėjai buvo suskirstyti į keturis krepšelius pagal sausio mėnesio standartinį reitingą.

Vyriausiasis arbitras, burtų keliu, imdamas po žaidėją iš kiekvieno krepšelio, paskirstė juos į keturius pogrupius.

#### Varžybos pogrupiuose
##### A1 pogrupis

Pastaba. **PM** - papildomas greitųjų šachmatų mačas.

##### B1 pogrupis

Pastaba. **PM** - papildomas greitųjų šachmatų mačas.

##### C1 pogrupis

##### D1 pogrupis

Pastaba. **PM** - papildomas greitųjų šachmatų mačas.

##### 1-o turnyro pusfinalis
Varžybų dalyviai, užėmę (A1-D1) pogrupiuose pirmąsias vietas, pateko į pusfinalį.

**Finalas**

Finalinis mačas standartinėmis partijomis baigėsi lygiosiomis - 1:1. DM Hikaru Nakamura pasiekė pranašumą, žaisdamas greitųjų šachmatų (15+10) partijas, kai rezultatu 2:0 įveikė kitą amerikietį DM Levoną Aronianą. H. Nakamura tapo 2022 m. FIDE Didžiojo prizo pirmojo turnyro Berlyne nugalėtoju bei pelnė 13-ka Didžiojo prizo balų. 

Antras liko L. Aronianas. Jam atiteko 10 DP balų. Abu, pralaimėję pusfinalius: R. Raportas ir L. Domingesas uždirbo po 7 DP balus

### Antras turnyras
2-as turnyras vyko kovo 1–14 dienomis vyko Belgrade. 

#### Krepšeliai 2-am turnyrui

Prieš burtų traukimą dalyviai buvo suskirstyti į keturis krepšelius pagal vasario mėnesio standartinį reitingą.

#### Varžybos 2-o turnyro pogrupiuose

Vyriausiasis arbitras, burtų keliu, imdamas po žaidėją iš kiekvieno krepšelio, paskirstė juos į keturius pogrupius.

##### A2 pogrupis

Pastaba. **PM** - papildomas greitųjų šachmatų mačas.

##### B2 pogrupis

Pastaba. **PM** - papildomas greitųjų šachmatų mačas.

##### C2 pogrupis

Pastaba. **PM** - papildomas greitųjų šachmatų mačas.

##### D2 pogrupis

##### 2-o turnyro pusfinalis
Varžybų dalyviai, užėmę (A2-D2) pogrupiuose pirmąsias vietas, pateko į pusfinalį.

Pergalė baltosiomis figūromis antroje finalo klasikinėje partijoje leido Richardui Raportui laimėti Belgrado FIDE Didžiojo prizo turnyrą. R.Raportas įveikė D. Andreikiną, po dviejų pozicijos pakartojimų, pasirinkęs vietoj lygiųjų, abiem pusėm komplikuotą poziciją.

### Trečias turnyras
Trečiasis turnyras vėl vyko Berlyne, kovo 22 – balandžio 4  dienomis.  Dėl asmeninių priežasčių Dmitrijus Andreikinas pasitraukė iš turnyro. Jį pakeitė Andrejus Jesipenka. 

##### A3 pogrupis

Pastaba. **PM** - papildomas greitųjų šachmatų mačas.

##### B3 pogrupis

Pastaba. **PM** - papildomas greitųjų šachmatų mačas.

##### C3 pogrupis

Pastaba. **PM** - papildomas greitųjų šachmatų mačas.

##### D3 pogrupis

Pastaba. **PM** - papildomas greitųjų šachmatų mačas.

##### 3-io turnyro pusfinalis
Varžybų dalyviai, užėmę (A3-D3) pogrupiuose pirmąsias vietas, toliau žaidė pusfinalyje.

Po abiejų klasikinių partijų amerikiečių didmeistriai  Hikaru Nakamura  ir Veslis  So,  žaisdami greitąsias partijas sprendė tik, kas laimės trečiąjį  FIDE Didžiojo prizo turnyrą.
Po įtemptų lygiųjų pirmojoje partijoje, antrojoje Veslis So, parodęs puikią žaidimo techniką, pasiekė pergalę.

Šis rezultatas leido jam tik laimėti turnyrą, nes nesėkmė pirmajame, sutrukdė  užimti bendrą antrąją vietą, suteikiančią teisę dalyvauti 2022 m. kandidatų varžybose.

## Galutiniai rezultatai
Bendroji dalyvių užimta vieta gaunama, susumavus dviejų dalyvautų turnyrų rezultatus.

## Šaltiniai

## Nuorodos

*2022 m. FIDE Didysis prizas: visa informacija